l4o INSCRIPTIONS ET BELLES-LETTRES. 



sille et il le tue. « En ceste bataille , dit l'auteur^ 

 tons les compaignons de Roland furent tués , et lui 

 navré de quatre lances et griefvement féru de 

 perches et pierres ; mais toutesfois par l'aide de 

 nostre Seigneur , il échappa vif d'entre les Sar- 

 rasins. 



» Quant Belligant sçut la mort de son frère 

 Marsillan, s'enfuit luy et ses Sarrasins. Beaudoin 

 et Thierry estoient dedans le bois et se mussoient 

 pour la paour des Sarrasins, et Charlemaigne et ses 

 gens qui rien ne sçavoient de l'occision des chres- 

 tiens, passoient les ports de Césarée. Lors com- 

 mença Roland, ainsi blessé qu'il estoit a aller 

 parmi le champ de bataille , dolent de la mort de 

 tant de nobles hommes qu'il voioit, et s'en alla 

 droict a la voye tirant aprez Charlemagne parmi 

 le bois. Tant alla qu'il vint jusqu'au pied de la 

 montaigne de Césarée , au-dessoubs de la vallée 

 de Roncevaulx ou il treuva un g beau preau 

 d'herbe vert auquel avoit ung bel arbre et grand 

 perron de marbre. Là descendit de cheval et s'assit 

 pour soy reposer , car il estoit si las des grans 

 coulps qu'il avoit donnés et receus qu'il se treuva 

 si malade que plus ne se pouvoit soustenir , et se 

 mist le visaige vers Espaigne en faisant de griefves 

 complainctes et surtout regrettoit son oncle Char- 

 lemaigne et dist que , pour le reconforter , il vou- 

 loit qu'il le trouvast mort , le visaige devers les 

 ennemis, afSn qu'il ne dist pas qu'il eust fuy , et 

 lors tira son espée Durandal toute nue, et après 

 qu'il l'eust longuement regardée , il commença a 



